8. โครงสร้างการจัดการ

  8.1 โครงสร้างคณะกรรมการ ปี 2552

  โครงสร้างการจัดการของบริษัทฯ ประกอบด้วยคณะกรรมการทั้งหมด 5 ชุด คือ
  คณะกรรมการบริษัท คณะกรรมการบริหาร คณะกรรมการตรวจสอบ
  คณะกรรมการบริหารความเสี่ยง และคณะกรรมการกำหนดค่าตอบแทน ดังรายละเอียดต่อไปนี้

 8.1.1คณะกรรมการบริษัท

  คณะกรรมการบริษัท ประกอบด้วยกรรมการทั้งหมดจำนวน 13 ท่าน ดังนี้

  (1) นายณรงค์ ศรีสอ้าน ประธานกรรมการ

  (2) นายฐาปน สิริวัฒนภักดี        รองประธานกรรมการ

  (3) นายตัน ภาสกรนที              กรรมการ และกรรมการผู้จัดการ

  (4) นางสาวสุนิสา สุขพันธุ์ถาวร กรรมการ

  (5) นายโช เอวี่ย จิ้น                  กรรมการ

  (6) นายสิทธิชัย ชัยเกรียงไกร กรรมการ

  (7) นายอวยชัย ตันทโอภาส กรรมการ

  (8) ดร.พิษณุ วิเชียรสรรค์      กรรมการ

  (9) นายชลกานต์ บุปผเวส* กรรมการ

  (10) นายสมเกียรติ เจริญกุล** กรรมการ

  (11) นายวิกรม คุ้มไพโรจน์ กรรมการอิสระ และประธานกรรมการตรวจสอบ

  (12) นางสาวพจนีย์ ธนวรานิช กรรมการอิสระ และกรรมการตรวจสอบ

  (13) นายชัย จรุงธนาภิบาล กรรมการอิสระ และกรรมการตรวจสอบ

  กรรมการผู้มีอำนาจผูกพันตามหนังสือรับรองบริษัทฯ เป็นดังนี้

  “นายณรงค์ ศรีสอ้าน หรือ นายฐาปน สิริวัฒนภักดี หรือ นายสิทธิชัย ชัยเกรียงไกร หรือ
  นายสมเกียรติ เจริญกุล คนใดคนหนึ่งลงลายมือชื่อร่วมกับ นายตัน ภาสกรนที หรือ นางสาวสุนิสา
  สุขพันธุ์ถาวร หรือ นายโช เอวี่ย จิ้น หรือ นายพิษณุ วิเชียรสรรค์ หรือ นายอวยชัย ตันทโอภาส
  หรือ นายชลกานต์ บุปผเวส รวมเป็นสองคนและประทับตราสำคัญของบริษัทฯ ”

  หมายเหตุ : * ชลกานต์ บุปผเวสได้ยื่นหนังสือลาออกจากการเป็นกรรมการ ตั้งแต่วันที่ 31
  ธันวาคม 2552

  ** นายสมเกียรติ เจริญกุล ได้ยื่นหนังสือลาออกจากการเป็นกรรมการ ตั้งแต่วันที่ 3 มีนาคม
  2553

  ขอบเขตอำนาจหน้าที่ของคณะกรรมการบริษัท

  คณะกรรมการ
  ต้องใช้ความรู้ความสามารถและประสบการณ์ให้เป็นประโยชน์ต่อการดำเนินธุรกิจของบริษัทฯ
  ให้เป็นไปตามกฎหมาย วัตถุประสงค์ ข้อบังคับ มติของที่ประชุมผู้ถือหุ้น กำหนดนโยบายและ
  ทิศทางการดำเนินงาน การบริหารเงิน การบริหารความเสี่ยงของกิจการ
  จัดให้มีระบบการควบคุมภายในและการตรวจสอบภายในที่มีประสิทธิผล
  กำกับและควบคุมดูแลให้ฝ่ายบริหารดำเนินการให้เป็นไปตามนโยบายที่กำหนดไว้อย่างมีประสิทธิภาพและประสิทธิผล
  และมีความรับผิดชอบต่อผู้ถือหุ้นอย่างสม่ำเสมอ รักษาผลประโยชน์ของผู้ถือหุ้น
  พร้อมทั้งมีการเปิดเผยข้อมูลอย่างถูกต้องครบถ้วน มีมาตรฐาน และโปร่งใส ทั้งนี้
  ห้ามมิให้กรรมการประกอบกิจการหรือเข้าเป็นหุ้นส่วนหรือกรรมการในกิจการอันมีสภาพอย่างเดียวกันและเป็นการแข่งขันกับกิจการของบริษัทฯ
  และบริษัทย่อย นอกจากนี้
  คณะกรรมการบริษัทมีอำนาจมอบหมายแต่งตั้งกรรมการจำนวนหนึ่งให้เป็นกรรมการบริหารเพื่อดำเนินการอย่างหนึ่งอย่างใดหรือหลายอย่าง
  แทนคณะกรรมการได้ โดยในการมอบอำนาจนั้นจะต้องอยู่ภายใต้ขอบเขตอำนาจของคณะกรรมการ
  และมีการกำหนดขอบเขตอำนาจหน้าที่ของผู้รับมอบอำนาจไว้อย่างชัดเจน
  เว้นแต่อำนาจการดำเนินการดังต่อไปนี้จะต้องได้รับอนุมัติจากที่ประชุมผู้ถือหุ้นก่อน

(1) เรื่องที่กฎหมายกำหนดให้ต้องมีมติที่ประชุมผู้ถือหุ้น

(2) การทำรายการที่กรรมการมีส่วนได้เสียหรืออยู่ในข่ายที่กฎหมาย หรือข้อกำหนดของตลาด 

 หลักทรัพย์ระบุให้ต้องได้รับมติจากที่ประชุมผู้ถือหุ้น

  ทั้งนี้ กำหนดให้รายการที่กรรมการหรือบุคคลที่อาจมีความขัดแย้ง มีส่วนได้เสีย
  หรืออาจมีความขัดแย้งทางผลประโยชน์อื่นใดกับบริษัทฯ หรือบริษัทย่อย (ซึ่งได้แก่ (ก)
  ผู้บริหารของบริษัทฯ (ข) ผู้ถือหุ้นรายใหญ่ของบริษัทฯ (ค) ผู้มีอำนาจควบคุมบริษัทฯ (ง)
  บุคคลที่มีความสัมพันธ์ทางสายโลหิต ทางการสมรส
  หรือโดยการจดทะเบียนตามกฎหมายกับบุคคลตาม (ก) (ข) หรือ (ค) ซึ่งได้แก่ บิดา มารดา
  คู่สมรส บุตร หรือญาติสนิทคนอื่นๆ และ (จ) นิติบุคคลใดที่บุคคลตาม (ก) (ข) หรือ (ค)
  ถือหุ้นหรือมีอำนาจควบคุมหรือมีส่วนได้เสียอื่นใด ไม่ว่าทางตรงหรือทางอ้อมอย่างมีนัยสำคัญ
  หรือบุคคลตามที่สำนักงานคณะกรรมการกำกับหลักทรัพย์และตลาดหลักทรัพย์
  และตลาดหลักทรัพย์แห่งประเทศไทยกำหนด ให้กรรมการซึ่งมีส่วนได้เสียในเรื่องใด
  ไม่มีสิทธิออกเสียงหรือลงคะแนนในเรื่องนั้น

  และในกรณีดังต่อไปนี้
  ต้องได้รับความเห็นชอบจากที่ประชุมคณะกรรมการและที่ประชุมผู้ถือหุ้นด้วยคะแนนเสียงไม่น้อยกว่า
  3 ใน 4 ของจำนวนเสียงทั้งหมดของผู้ถือหุ้นที่เข้าประชุมและมีสิทธิออกเสียงลงคะแนน

(1) การขายหรือโอนกิจการของบริษัทฯ ทั้งหมดหรือบางส่วนที่สำคัญของบริษัทฯ ให้บุคคลอื่น

(2) การซื้อหรือรับโอนกิจการของบริษัทเอกชน หรือบริษัทมหาชนมาเป็นของบริษัทฯ

(3) การตกลง แก้ไขเปลี่ยนแปลง หรือยกเลิกสัญญาเกี่ยวกับการให้เช่ากิจการของบริษัทฯ
    ทั้งหมดหรือบางส่วนที่สำคัญ การมอบหมายให้บุคคลอื่นใดเข้าจัดการธุรกิจของบริษัทฯ
    หรือควบรวมกิจการกับบุคคลอื่น โดยมีวัตถุประสงค์เพื่อการแบ่งผลกำไรขาดทุนกัน

(4) การแก้ไขเพิ่มเติมหนังสือบริคณห์สนธิ หรือข้อบังคับของบริษัทฯ

(5) การเพิ่มทุนหรือการลดทุนจดทะเบียนของบริษัทฯ และการออกหุ้นกู้

(6) การเลิกบริษัทฯ

(7) การควบรวมกิจการบริษัทฯ กับบริษัทอื่น

(8) การใดที่พระราชบัญญัติหลักทรัพย์
    และประกาศตลาดหลักทรัพย์กำหนดให้ต้องได้รับมติจากที่ประชุมผู้ถือหุ้น เช่น
    การได้มาและจำหน่ายไปซึ่งสินทรัพย์ของบริษัทจดทะเบียน หรือรายการเกี่ยวโยงกัน

  คณะกรรมการบริษัทกำหนดให้มีการปฐมนิเทศกรรมการใหม่ทุกคน
  เพื่อให้กรรมการใหม่รับทราบความคาดหวังที่บริษัทฯ มีต่อบทบาท หน้าที่
  ความรับผิดชอบของกรรมการ นโยบายและแนวปฏิบัติในการกำกับดูแลกิจการของบริษัทฯ
  ตลอดจนสร้างความรู้
  ความเข้าใจในธุรกิจและการดำเนินงานรวมถึงการเยี่ยมชมหน่วยปฏิบัติการด้านต่างๆ
  ของบริษัทฯเพื่อเตรียมความพร้อมในการปฏิบัติหน้าที่ของกรรมการ

  คณะกรรมการบริษัทมีนโยบายที่จะเสริมสร้างความรู้ในด้านต่างๆให้กับกรรมการบริษัททุกท่าน อาทิ
  สนับสนุนให้กรรมการทุกคนเข้ารับการสัมมนาและศึกษาในหลักสูตรที่เป็นประโยชน์ซึ่งจัดขึ้นโดยสมาคมส่งเสริมสถาบันกรรมการบริษัทไทย
  (IOD)

2.  คณะกรรมการบริหาร

  คณะกรรมการบริหาร ประกอบด้วยกรรมการทั้งหมดจำนวน10 ท่าน ดังนี้

(1) นายณรงค์ ศรีสอ้าน ประธานกรรมการบริหาร

(2) นายฐาปน สิริวัฒนภักดี  รองประธานกรรมการบริหาร

(3) นายตัน ภาสกรนที กรรมการบริหาร

(4) นางสาวสุนิสา สุขพันธุ์ถาวร กรรมการบริหาร

(5) นายโช เอวี่ย จิ้น กรรมการบริหาร

(6) นายสิทธิชัย ชัยเกรียงไกร    กรรมการบริหาร

(7) นายอวยชัย ตันทโอภาส       กรรมการบริหาร

(8) ดร.พิษณุ วิเชียรสรรค์       กรรมการบริหาร

(9) นายสมเกียรติ เจริญกุล กรรมการบริหาร

(10) นายชลกานต์ บุปผเวส กรรมการบริหาร

ขอบเขต หน้าที่ และความรับผิดชอบของคณะกรรมการบริหาร

  1. ให้คณะกรรมการบริหารมีอำนาจดำเนินการตามนโยบายของคณะกรรมการบริษัท
  ซึ่งอยู่ภายใต้กฎหมาย เงื่อนไข กฎระเบียบ และข้อบังคับของบริษัทฯ
  เว้นแต่รายการที่กฎหมายกำหนดให้ต้องได้มติที่ประชุมผู้ถือหุ้น

  2. มีอำนาจจัดทำ เสนอแนะ และกำหนดนโยบายแนวทางธุรกิจ และกลยุทธ์ทางธุรกิจของบริษัทฯ
  ต่อคณะกรรมการบริษัท

  3. กำหนดแผนธุรกิจ อำนาจการบริหารงาน กำหนดงบประมาณสำหรับประกอบธุรกิจประจำปี
  และงบประมาณรายจ่ายประจำปี เพื่อเสนอต่อคณะกรรมการบริษัท พิจารณาอนุมัติ
  และดำเนินการตามแผนทางธุรกิจและกลยุทธ์ทางธุรกิจโดยสอดคล้องกับนโยบาย
  และแนวทางธุรกิจที่ได้แถลงต่อคณะกรรมการบริษัท

  4. ควบคุมดูแลการดำเนินธุรกิจของบริษัทฯ และบริษัทย่อยให้เป็นไปตามนโยบายทางธุรกิจ
  เป้าหมาย แผนการดำเนินงาน กลยุทธ์ทางธุรกิจ งบประมาณ และอำนาจบริหารต่างๆ
  ตามที่ได้รับอนุมัติจากคณะกรรมการบริษัท ให้เป็นไปอย่างมีประสิทธิภาพและเอื้อต่อสภาพธุรกิจ

  5. มีอำนาจดำเนินกิจการที่เกี่ยวข้องกับการบริหารงานทั่วไปของบริษัทฯ
  โดยให้ครอบคลุมทุกรายละเอียดของการคัดเลือก การฝึกอบรม การว่าจ้าง
  และการเลิกจ้างของพนักงานของบริษัทฯ ยกเว้น ตำแหน่งตั้งแต่ผู้ช่วยกรรมการผู้จัดการขึ้นไป

  6. มีอำนาจพิจารณาอนุมัติการเข้าทำธุรกรรมและดำเนินการต่างๆ ของบริษัทฯ และบริษัทย่อย
  ดังนี้

  6.1 อนุมัติการกู้หรือการขอสินเชื่อใดๆ จากสถาบันการเงิน รวมตลอดถึงการเข้าเป็น
  ผู้ค้ำประกัน หรือการชำระเงินหรือใช้จ่ายเงินเพื่อธุรกรรมตามปกติธุรกิจของบริษัทฯ เช่น
  การจ่ายเงินเพื่อการลงทุน เพื่อขยายสาขา และเพื่อการดำเนินงานต่างๆ เป็นต้น

2.  อนุมัติงบประมาณประจำปีของบริษัทย่อย

  ทั้งนี้ อำนาจในการดำเนินการต่างๆ ตามที่ระบุข้างต้นนี้ ให้คณะกรรมการบริหารอนุมัติได้ไม่เกิน
  ครั้งละ 100,000,000 บาท (หนึ่งร้อยล้านบาทถ้วน) หรือจำนวนเทียบเท่า
  หรือเป็นไปตามที่คณะกรรมการบริษัท มอบหมาย ยกเว้น การตัดจำหน่ายทรัพย์สิน
  ให้คณะกรรมการบริหารอนุมัติได้ไม่เกินครั้งละ 10,000,000 บาท (สิบล้านบาทถ้วน)
  หรือการจ่ายเงินค่ารับรอง การกุศล และสินค้าเผยแพร่
  ให้คณะกรรมการบริหารอนุมัติได้ไม่เกินครั้งละ 3,000,000 บาท (สามล้านบาทถ้วน)
  อย่างไรก็ดี
  วงเงินดังกล่าวอาจมีการเปลี่ยนแปลงตามความเหมาะสมโดยขึ้นอยู่กับดุลยพินิจของคณะกรรมการบริษัท

  7. มีอำนาจพิจารณาอนุมัติการเปิดบัญชีเงินฝากกับสถาบันการเงินในประเทศ รวมทั้ง
  การกำหนดผู้มีอำนาจสั่งจ่ายเงินจากบัญชีเงินฝากทั้งหลายของบริษัทฯ

  8. มีอำนาจพิจารณาอนุมัติงบประมาณการขึ้นเงินเดือนหรือปรับระดับเงินเดือนพนักงานประจำปี
  และการจ่ายเงินรางวัลประจำปี (เงินโบนัส) ให้แก่พนักงานของบริษัทฯ และบริษัทย่อย ยกเว้น
  ตำแหน่งตั้งแต่ผู้ช่วยกรรมการผู้จัดการขึ้นไป

  9. มีอำนาจพิจารณาอนุมัติการสั่งจ่ายเงินตามที่คณะกรรมการบริษัท กำหนด

  10.มีอำนาจคัดเลือก ว่าจ้าง เลิกจ้าง เลื่อนตำแหน่ง ลงโทษทางวินัย โยกย้าย ปรับระดับ
  ขึ้นเงินเดือน ปรับอัตราเงินเดือน กำหนดโบนัส สวัสดิการ หรือสิทธิประโยชน์อย่างอื่น
  ตลอดจนพิจารณาความดีความชอบประการอื่นของพนักงานของบริษัทฯ
  ในตำแหน่งที่ไม่สูงกว่าตำแหน่งกรรมการผู้จัดการ และให้มีอำนาจมอบหมายให้กรรมการผู้จัดการ
  หรือผู้ได้รับมอบหมายให้ทำการแทนของบริษัทฯ เป็นผู้มีอำนาจแทนบริษัทฯ
  ในการลงนามในสัญญาจ้างที่เกี่ยวข้อง ทั้งนี้
  ภายใต้งบประมาณที่ได้รับอนุมัติจากคณะกรรมการบริษัท

  11.อนุมัติการแต่งตั้งผู้แทนของบริษัทฯ เข้าดำรงตำแหน่งเป็นกรรมการ และ/หรือ
  อนุกรรมการในบริษัทย่อย เพื่อควบคุมดูแลการบริหารงานต่างๆ ตามที่ได้รับอนุมัติจากบริษัทฯ
  ให้เป็นไปอย่างมีประสิทธิภาพและได้รับประโยชน์สูงสุด

  12.กำกับดูแล และอนุมัติเรื่องที่เกี่ยวกับการดำเนินงานของบริษัทฯ
  และอาจแต่งตั้งหรือมอบหมายหรือมอบอำนาจให้บุคคลใดบุคคลหนึ่ง
  หรือหลายคนกระทำการอย่างหนึ่งอย่างใดแทนคณะกรรมการบริหารได้ตามที่เห็นสมควร เช่น
  แต่งตั้งคณะอนุกรรมการย่อยในการพิจารณาการขึ้นเงินเดือนหรือการกำหนดเงินโบนัส
  แก่พนักงานในระดับผู้บริหารตั้งแต่ผู้อำนวยการสำนักขึ้นไป จนถึงรองกรรมการผู้อำนวยการใหญ่
  แต่งตั้งคณะอนุกรรมการย่อยชุดต่างๆ ที่มีความรู้ ความเชี่ยวชาญในกิจการเฉพาะทาง เพื่อบริหาร
  และกลั่นกรองงานก่อนที่จะนำเสนอต่อคณะกรรมการบริหาร
  โดยคณะกรรมการบริหารสามารถยกเลิก เปลี่ยนแปลง หรือแก้ไขขอบเขตแห่งการมอบอำนาจนั้นๆ
  ได้

  13.ปฏิบัติหน้าที่อื่นๆ ตามที่ได้รับมอบหมายจากคณะกรรมการบริษัท

  อนึ่ง การอนุมัติรายการดังกล่าวข้างต้น
  จะต้องไม่มีลักษณะเป็นการอนุมัติการเข้าทำรายการที่ทำให้คณะกรรมการบริหารหรือผู้รับมอบอำนาจจากคณะกรรมการบริหาร
  สามารถอนุมัติการเข้าทำรายการที่ตนหรือบุคคลที่อาจมีความขัดแย้ง หรือมีส่วนได้เสีย
  หรืออาจมีความขัดแย้งทางผลประโยชน์อื่นใด (ตามข้อบังคับบริษัทฯ
  และตามที่สำนักงานคณะกรรมการกำกับหลักทรัพย์และตลาดหลักทรัพย์
  และตลาดหลักทรัพย์แห่งประเทศไทย ประกาศกำหนด) กับบริษัทฯ หรือบริษัทย่อย
  ยกเว้นเป็นการอนุมัติการเข้าทำรายการที่เป็นไปตามนโยบายและหลักเกณฑ์ที่คณะกรรมการบริษัท
  ได้พิจารณาอนุมัติไว้ ทั้งนี้
  กรรมการบริหารที่มีส่วนได้เสียในเรื่องดังกล่าวไม่มีสิทธิออกเสียงลงคะแนนในเรื่องนั้น
  โดยคณะกรรมการมีอำนาจในการแก้ไขเปลี่ยนแปลงขอบเขต
  อำนาจหน้าที่ของคณะกรรมการบริหารได้ตามที่จำเป็นหรือเห็นสมควร

คณะกรรมการตรวจสอบ

  คณะกรรมการตรวจสอบ ประกอบด้วยกรรมการทั้งหมด จำนวน 3 ท่าน ดังนี้

นายวิกรม คุ้มไพโรจน์ ประธานกรรมการตรวจสอบ

นางสาวพจนีย์ ธนวรานิช กรรมการตรวจสอบ

นายชัย จรุงธนาภิบาล กรรมการตรวจสอบ

  วาระการดำรงตำแหน่งของกรรมการตรวจสอบ

  มีวาระเหมือนกับกรรมการบริษัทโดยทั่วไป

  ขอบเขตอำนาจหน้าที่ของคณะกรรมการตรวจสอบ

  คณะกรรมการตรวจสอบ มีอำนาจหน้าที่ดังนี้

(1) สอบทานการปฏิบัติของบริษัทให้เป็นไปตามแนวทางที่กำหนดไว้ของกฎหมายว่าด้วยหลักทรัพย์
    และตลาดหลักทรัพย์ , ข้อกำหนดของตลาดหลักทรัพย์
    และกฎหมายอื่นที่เกี่ยวข้องกับธุรกิจของบริษัทฯ ได้กำหนดไว้

(2) สอบทานระบบควบคุมภายใน ( Internal Control ) และการตรวจสอบภายใน (
    Internal Audit ) ของบริษัทฯ เพื่อให้บริษัทฯ มีระบบควบคุมภายใน ( Internal
    Control ) และการตรวจสอบภายใน ( Internal Audit ) ที่มีความเหมาะสม เพียงพอ
    และเป็นไปอย่างมีประสิทธิภาพตลอดจนให้ความเห็นชอบในการพิจารณาแต่งตั้ง โยกย้าย
    เลิกจ้างหัวหน้าหน่วยตรวจสอบภายใน

(3) สอบทานความถูกต้องของรายงานทางการเงิน
    และความเพียงพอของการเปิดเผยข้อมูลของบริษัทฯ ในกรณีที่เกิดรายการเกี่ยวโยง
    หรือรายการที่อาจมีความขัดแย้งทางผลประโยชน์ เพื่อให้มั่นใจว่า งบการเงินของบริษัทฯ
    มีความถูกต้อง และเป็นไปตามมาตรฐานการบัญชีที่รับรองทั่วไป

(4) พิจารณาคัดเลือก และเสนอแต่งตั้งผู้สอบบัญชีของบริษัทฯ
    รวมถึงพิจารณาเสนอค่าตอบแทนของผู้สอบบัญชี

(5) พิจารณารายการที่เกี่ยวโยงกัน หรือรายการที่อาจมีความขัดแย้งทางผลประโยชน์
    ให้เป็นไปตามกฎหมายและข้อกำหนดของตลาดหลักทรัพย์

(6) จัดทำรายงานของคณะกรรมการตรวจสอบ โดยเปิดเผยไว้ในรายงานประจำปีของบริษัทฯ

(7) ปฏิบัติงานอื่นใดตามที่คณะกรรมการบริษัทฯมอบหมาย
    ด้วยความเห็นชอบของคณะกรรมการตรวจสอบ

  8.1.4 คณะกรรมการบริหารความเสี่ยง

  คณะกรรมการบริหารความเสี่ยง ประกอบด้วยกรรมการทั้งหมด จำนวน 7 ท่าน ดังนี้

  (1) นายชัย จรุงธนาภิบาล ประธานกรรมการบริหารความเสี่ยง

  (2) ดร.พิษณุ วิเชียรสรรค์ กรรมการบริหารความเสี่ยง

  (3) นายไพบูลย์ คุจารีวณิช กรรมการบริหารความเสี่ยง

  (4) นายไพศาล อ่าวสถาพร กรรมการบริหารความเสี่ยง

  (5) นายวิโรจน์ สุภาสูรย์ กรรมการบริหารความเสี่ยง

(6)นายธนพันธุ์ คงนันทะ กรรมการบริหารความเสี่ยง

  (7)นายสัญญา ยศนันท์ กรรมการบริหารความเสี่ยง

  ขอบเขตอำนาจหน้าที่ของคณะกรรมการบริหารความเสี่ยง

  คณะกรรมการบริหารความเสี่ยง มีบทบาทดังต่อไปนี้

(1) กำหนดนโยบายและกรอบการบริหารความเสี่ยงโดยรวม(Integrated Risk Management)
    โดยให้ครอบคลุมความเสี่ยงหลักของธุรกิจ เช่น ความเสี่ยงจากธุรกิจ (Business Risk)
    ความเสี่ยงด้านการปฏิบัติการ (Operational Risk)

(2) เสนอต่อกรรมการผู้จัดการเพื่อแต่งตั้งคณะทำงานในการบริหารความเสี่ยงแต่ละประเภทโดยให้รายงานตรงต่อคณะกรรมการชุดนี้

(3) จัดอบรมและสัมมนาเชิงปฏิบัติการการบริหารความเสี่ยง ประกอบด้วยเป้าหมายของบริษัท
    ขั้นตอนการดำเนินงาน หลักเกณฑ์ในการประเมินความเสี่ยง
    จัดลำดับความสำคัญผลกระทบของความเสี่ยงต่าง ๆ
    และแผนปฏิบัติการเพื่อป้องกันหรือลดผลกระทบจากความเสี่ยง

(4) อนุมัติแผนการจัดการความเสี่ยงที่เหมาะสม และให้ได้รับการปฏิบัติทั่วทั้งองค์กร

(5) ทบทวนความเพียงพอของกรมธรรม์ประกันภัยและประกันชีวิตต่าง ๆ

(6) ติดตามความเสี่ยงที่สำคัญของบริษัทตลอดจนกระบวนการบ่งชี้และปรับปรุงข้อมูลให้เป็นปัจจุบัน

(7) ให้คำปรึกษา คำแนะนำในการดำเนินการบริหารความเสี่ยง

(8) สื่อสารกับคณะกรรมการตรวจสอบเกี่ยวกับความเสี่ยงที่สำคัญ
    เพื่อเชื่อมโยงกับการควบคุมภายใน

(9) รายงานต่อคณะกรรมการบริษัทเกี่ยวกับความเสี่ยง และการจัดการความเสี่ยง

  8.1.5 คณะกรรมการกำหนดค่าตอบแทน

  คณะกรรมการกำหนดค่าตอบแทน ประกอบด้วยกรรมการทั้งหมด จำนวน 3 ท่าน ดังนี้

  (1) นายณรงค์ ศรีสอ้าน ประธานกรรมการกำหนดค่าตอบแทน

  (2) นายตัน ภาสกรนที กรรมการกำหนดค่าตอบแทน

  (3) นายสิทธิชัย ชัยเกรียงไกร กรรมการกำหนดค่าตอบแทน

  ขอบเขตอำนาจหน้าที่ของคณะกรรมการกำหนดค่าตอบแทน

  คณะกรรมการกำหนดค่าตอบแทน มีบทบาทดังต่อไปนี้

(1) กำหนดอัตราการจ่ายผลตอบแทนและผลประโยชน์อื่น ๆ
    ให้กับคณะกรรมการทุกคณะเพื่อผ่านการพิจารณาของคณะกรรมการบริษัทก่อนที่จะขออนุมัติจากที่ประชุมผู้ถือหุ้น

(2) กำหนดอัตราการจ่ายผลตอบแทนและผลประโยชน์อื่นๆ
    ให้กับผู้บริหารระดับสูงตั้งแต่ระดับผู้ช่วยกรรมการผู้จัดการเพื่อขออนุมัติจากที่ประชุมคณะกรรมการบริหาร
    หรือ คณะกรรมการบริษัท

(3) ปฏิบัติการอื่นใดที่เกี่ยวกับการกำหนดค่าตอบแทนตามที่คณะกรรมการบริษัทหรือที่ประชุมผู้ถือหุ้นมอบหมาย

นโยบายในการกำหนดค่าตอบแทนดังนี้

(1) เปรียบเทียบอ้างอิงจากอุตสาหกรรมประเภทเดียวกัน

(2) พิจารณาจากการขยายตัวของธุรกิจและผลประกอบการของบริษัทฯ และบริษัทย่อย

  (3) พิจารณาถึงภาระหน้าที่และความรับผิดชอบของกรรมการแต่ละคณะ

6.  เลขานุการบริษัท

  ณ วันที่ 8 พฤษภาคม 2551 คณะกรรมการบริษัท ได้ทำการแต่งตั้ง นายไพบูลย์ คุจารีวณิช
  ดำรงตำแหน่งเป็นเลขานุการบริษัท

  ขอบเขตอำนาจหน้าที่ของเลขานุการบริษัท

  (1) มีอำนาจหน้าที่ในการติดต่อและลงนามในเอกสารที่จะแจ้งต่อตลาดหลักทรัพย์แห่งประเทศไทย

  (2) มีหน้าที่และความรับผิดชอบตามพระบัญญัติหลักทรัพย์และตลาดหลักทรัพย์ ฉบับปี 2551
  และตามที่กำหนดโดยคณะกรรมการกำกับตลาดทุน

7.  คณะผู้บริหาร

 ณ วันที่ 31 ธันวาคม 2552 บริษัทฯ มีผู้บริหารจำนวน 8 ท่านประกอบด้วย

(1) นายตัน ภาสกรนที กรรมการผู้จัดการ

(2) นางสาวสุนิสา สุขพันธุ์ถาวร รองกรรมการผู้จัดการ

(3) นายสมเกียรติ เจริญกุล รองกรรมการผู้จัดการ

(4) นายไพบูลย์ คุจารีวณิช รองกรรมการผู้จัดการ

(5) นายโช เอวี่ย จิ้น ที่ปรึกษาโรงงาน

(6) นายไพศาล อ่าวสถาพร ผู้ช่วยกรรมการผู้จัดการ

(7) นายปรีชา อัจฉรานนท์ ผู้อำนวยการฝ่ายบัญชีและการเงิน

(8) นายอชิร พัฒนสินธุ์ ผู้อำนวยการฝ่ายพัฒนาโครงการ

  ขอบเขตอำนาจหน้าที่ของกรรมการผู้จัดการ

  กรรมการผู้จัดการ มีอำนาจหน้าที่ดังต่อไปนี้

(1) ปฏิบัติงานและดำเนินการตามที่คณะกรรมการบริษัท หรือกรรมการบริหารได้มอบหมาย
    ซึ่งอยู่ภายใต้วัตถุประสงค์ กฎระเบียบ ข้อบังคับของบริษัท
    ในเรื่องเกี่ยวกับการดำเนินงานตามธุรกิจปกติของบริษัท

(2) การอนุมัติค่าใช้จ่ายในการดำเนินงาน ค่าใช้จ่ายในการขายและการบริหาร
    และรายจ่ายลงทุนให้เป็นไปตามงบประมาณที่ได้รับอนุมัติจากคณะกรรมการบริษัท
    หรือคณะกรรมการบริหาร ทั้งนี้ ไม่รวมการกู้ยืมเงิน และการค้ำประกัน

(3) การอนุมัติการจ่ายเงินในการบริหาร
    โดยกำหนดให้กรรมการผู้จัดการมีอำนาจในการจ่ายเงินในการบริหารแต่ละครั้งมีมูลค่าไม่เกินกว่า
    5 ล้านบาท

(4) การพิจารณาจัดหาทำเลเพื่อการขยายสาขาและพิจารณาการเปิดสาขา
    รวมถึงการอนุมัติการเช่าพื้นที่เพื่อเปิดสาขา โดยผ่านการอนุมัติจากคณะกรรมการบริหาร

  ทั้งนี้ กรรมการผู้จัดการไม่มีอำนาจในการดำเนินงานใดๆ ในหรือเกี่ยวกับรายการที่เกี่ยวโยงกัน
  รายการการได้มาหรือจำหน่ายไปซึ่งสินทรัพย์ที่สำคัญของบริษัทฯ และ/หรือ
  รายการหรือเรื่องที่กรรมการผู้จัดการหรือบุคคลที่อาจมีความขัดแย้ง มีส่วนได้เสีย
  หรืออาจมีความขัดแย้งทางผลประโยชน์ในลักษณะอื่นใดกับบริษัทฯ หรือบริษัทย่อย
  ซึ่งรายการหรือเรื่องดังกล่าวต้องนำเสนอต่อคณะกรรมการตรวจสอบเพื่อให้ความเห็นชอบ
  และนำเสนอต่อคณะกรรมการของบริษัทฯ เพื่อพิจารณาอนุมัติต่อไป

  คณะกรรมการบริษัทกำหนดเป้าหมายการปฏิบัติงานของกรรมการผู้จัดการ และผู้บริหาร
  และให้มีการประเมินผลการปฏิบัติงานของกรรมการผู้จัดการและผู้บริหารเป็นประจำทุกปี
  กรรมการผู้จัดการประเมินผลการปฏิบัติงานของผู้บริหารตั้งแต่ระดับผู้อำนวยการลงไปตามลำดับ
  โดยใช้เป้าหมายและหลักเกณฑ์ในการประเมินที่เชื่อมโยงกับแผนกลยุทธ์และแผนงานประจำปี
  เพื่อพิจารณากำหนดค่าตอบแทนและมาตรการจูงใจที่เหมาะสม
  โดยขออนุมัติจากที่ประชุมคณะกรรมการบริหาร และคณะกรรมการบริษัท

8.2 การสรรหากรรมการ กรรมการอิสระ กรรมการตรวจสอบ และผู้บริหาร

8.2.1 กรณีที่กรรมการบริหาร กรรมการอิสระ กรรมการตรวจสอบ และผู้บริหาร
ครบวาระหรือทดแทนตำแหน่งที่ว่างลงด้วยเหตุอื่นที่ประชุมคณะกรรมการบริษัท
จะเป็นผู้พิจารณาสรรหากรรมการทดแทน โดยไม่ผ่านคณะกรรมการสรรหา
เนื่องจากในปัจจุบันบริษัทฯ ยังไม่มีคณะกรรมการสรรหา อย่างไรก็ตาม คณะกรรมการบริษัท
จะพิจารณาคัดสรรบุคคลผู้มีคุณวุฒิ ความรู้ ความสามารถ
และประสบการณ์การทำงานที่เกี่ยวข้องรวมทั้งมีคุณสมบัติตามมาตรา 68
แห่งพระราชบัญญัติบริษัทมหาชนจำกัด พ.ศ. 2535
และตามประกาศคณะกรรมการกำกับหลักทรัพย์และตลาดหลักทรัพย์ที่เกี่ยวข้อง
เพื่อประโยชน์ต่อการดำเนินงานของบริษัทฯ ให้มีประสิทธิภาพ จากนั้น
จึงนำเสนอที่ประชุมผู้ถือหุ้นเพื่อพิจารณาแต่งตั้ง ตามหลักเกณฑ์และวิธีการดังต่อไปนี้

  (1) ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง

(2) ผู้ถือหุ้นแต่ละคนจะต้องใช้คะแนนเสียงที่มีอยู่ทั้งหมดตาม (1)
    เลือกตั้งบุคคลเดียวหรือหลายคนเป็นกรรมการก็ได้
    แต่จะแบ่งคะแนนเสียงให้แก่ผู้ใดมากน้อยเพียงใดไม่ได้

(3) บุคคลซึ่งได้รับคะแนนเสียงสูงสุดตามลำดับลงมา
    เป็นผู้ได้รับการเลือกตั้งเป็นกรรมการเท่าจำนวนกรรมการที่จะพึงมีหรือพึงเลือกได้ในครั้งนั้น
    ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่พึงมีหรือพึงเลือกตั้งในครั้งนั้น
    ให้ผู้เป็นประธานเป็นผู้ออกเสียงชี้ขาด

สำหรับการสรรหาคัดเลือกบุคคลเข้าดำรงตำแหน่งผู้บริหาร คณะกรรมการบริษัท
จัดให้มีการติดตามความคืบหน้าแผนสืบทอดตำแหน่งที่ครอบคลุมตำแหน่งกรรมการผู้จัดการ
และผู้บริหารระดับสูง เพื่อให้มั่นใจว่าบริษัทฯ มีผู้บริหารที่มีความรู้ ความสามารถ
สามารถสืบทอดตำแหน่งที่สำคัญต่อไปในอนาคต

8.2.2 หลักเกณฑ์ในการคัดเลือกกรรมการอิสระ และกรรมการตรวจสอบ

บริษัทฯได้กำหนดหลักเกณฑ์ในการคัดเลือกกรรมการอิสระ และกรรมการตรวจสอบ
จากคุณสมบัติของผู้ที่จะได้รับการแต่งตั้งเข้าเป็นกรรมการอิสระ กรรมการตรวจสอบ
ของบริษัทโดยต้องมีคุณสมบัติดังต่อไปนี้

กรรมการอิสระ และกรรมการตรวจสอบของบริษัทฯ ต้องมีคุณสมบัติในวาระการดำรงตำแหน่งดังนี้

(1) ถือหุ้นไม่เกินร้อยละ 1 ของทุนชำระแล้วของบริษัท บริษัทในเครือ บริษัทร่วม บริษัทที่เกี่ยวข้อง
    ทั้งนี้ให้นับรวมหุ้นที่ถือ โดยผู้ที่เกี่ยวข้องด้วย

(1) ไม่เป็น หรือ เคยเป็นกรรมการที่มีส่วนร่วมบริหารงาน ลูกจ้าง
    พนักงานที่ปรึกษาที่ได้เงินเดือนประจำ หรือผู้มีอำนาจควบคุมบริษัท บริษัทใหญ่ บริษัทย่อย
    บริษัทร่วม บริษัทย่อยลำดับเดียวกัน ผู้ถือหุ้นรายใหญ่ หรือผู้มีอำนาจควบคุม
    เว้นแต่ได้พ้นจากลักษณะดังกล่าวแล้วไม่น้อยกว่า 2 ปีก่อนได้รับการแต่งตั้ง

(2) ไม่มี หรือ เคยมีความสัมพันธ์ทางธุรกิจหรือให้บริการทางวิชาชีพ กับบริษัท บริษัทใหญ่
    บริษัทย่อย บริษัทร่วม ผู้ถือหุ้นรายใหญ่ หรือผู้มีอำนาจควบคุม
    ในลักษณะที่อาจขัดขวางการใช้วิจารณญาณอย่างอิสระของตน
    รวมทั้งไม่เป็นหรือเคยเป็นผู้ถือหุ้นรายใหญ่ หรือผู้มีอำนาจควบคุม
    ของผู้ที่มีความสัมพันธ์ทางธุรกิจกับบริษัท บริษัทใหญ่ บริษัทย่อย บริษัทร่วม ผู้ถือหุ้นรายใหญ่
    หรือผู้มีอำนาจควบคุม เว้นแต่ได้พ้นจากลักษณะดังกล่าวไม่น้อยกว่า 2 ปีก่อนได้รับการแต่งตั้ง
    โดยความสัมพันธ์ดังกล่าวหมายความถึงความสัมพันธ์ดังต่อไปนี้

    1.  รายการธุรกรรมปกติ รายการเกี่ยวกับสินทรัพย์/บริการ
        รายการให้หรือรับความช่วยเหลือทางการเงิน

เกิน 20 ล้านบาท หรือ 3% ของสินทรัพย์ที่มีตัวตนสุทธิแล้วแต่จำนวนใดต่ำกว่า

2.  การให้บริการทางวิชาชีพอื่น เช่น ที่ปรึกษาทางการเงิน , ที่ปรึกษากฎหมาย ,
    การประเมินราคาทรัพย์สิน เกิน 2 ล้านบาทต่อปี

  ทั้งนี้ ในกรณีที่ความสัมพันธ์ทางธุรกิจ หรือบริการทางวิชาชีพ เกินมูลค่าดังกล่าว
  ต้องได้รับอนุมัติจากคณะกรรมการว่า การมีความสัมพันธ์ทางธุรกิจ
  หรือบบริการทางวิชาชีพไม่มีผลกระทบต่อการปฏิบัติหน้าที่ และการให้ความเห็นที่เป็นอิสระ
  รวมทั้งได้เปิดเผยความเห็นดังกล่าวของคณะกรรมการในแบบ 56-1 / รายงานประจำปี /
  หนังสือเชิญประชุม (กรณีต่อวาระ)

(1) ไม่เป็น หรือเคยเป็นผู้สอบบัญชีของบริษัท บริษัทใหญ่ บริษัทย่อย บริษัทร่วม ผู้ถือหุ้นรายใหญ่
    หรือผู้มีอำนาจควบคุม รวมทั้งไม่เป็นผู้ถือหุ้นใหญ่ ผู้มีอำนาจควบคุม
    หรือหุ้นส่วนของสำนักงานสอบบัญชรที่มีผู้สอบบัญชีดังกล่าวสังกัดอยู่
    เว้นแต่ได้พ้นจากลักษณะดังกล่าวไม่น้อยกว่า 2 ปีก่อนได้รับการแต่งตั้ง

(2) ไม่มีความสัมพันธ์ทางสายโลหิต หรือโดยการจดทะเบียนตามกฎหมาย
    กล่าวคือไม่มีความสัมพันธ์ในลักษณะที่เป็น บิดามารดา คู่สมรส พี่น้อง และบุตร
    รวมทั้งคู่สมรสของบุตรของผู้บริหาร ผู้ถือหุ้นใหญ่ ผู้มีอำนาจควบคุม
    หรือบุคคลที่จะได้รับการเสนอให้เป็นผู้บริหารหรือผู้มีอำนาจควบคุมของบริษัทฯ หรือบริษัทย่อย

(3) ไม่เป็นกรรมการที่ได้รับแต่งตั้งเพื่อเป็นตัวแทนกรรมการของบริษัทฯ ผู้ถือหุ้นใหญ่
    หรือผู้ถือหุ้นที่เป็นผู้ที่เกี่ยวข้องกับผู้ถือหุ้นใหญ่ของบริษัท

(4) ไม่มีลักษณะอื่นใดที่ทำให้ไม่สามารถให้ความเห็นอย่างเป็นอิสระเกี่ยวกับการดำเนินงานของบริษัทฯ

(5) กรณีได้รับมอบหมายจากคณะกรรมการให้ตัดสินใจเรื่องการดำเนินกิจการของบริษัทฯ 
    บริษัทใหญ่ บริษัทย่อย บริษัทร่วม และบริษัทย่อยลำดับเดียวกัน ผู้ถือหุ้นรายใหญ่
    หรือผู้มีอำนาจควบคุม โดยมีการตัดสินใจในรูปแบบองค์คณะ (Collective Decision)
    สามารถทำได้ โดยกรรมการอิสระรายนั้นต้องไม่เป็นกรรมการตรวจสอบด้วย

(6) สามารถดำรงตำแหน่งกรรมการที่ไม่มีส่วนร่วมบริหารงานหรือกรรมการอิสระของบริษัทในกลุ่มได้
    แต่ต้องเปิดเผยข้อมูลเกี่ยวกับการดำรงตำแหน่งกรรมการอิสระในกลุ่มและค่าตอบแทนรวมที่ได้รับจากกลุ่มบริษัทในแบบ
    56-1 และรายงานประจำปี (ไม่ต้องเปิดเผยค่าตอบแทนแยกรายบริษัท)

การถือครองหุ้นของคณะกรรมการบริษัทและผู้บริหาร

[]

8.3.ค่าตอบแทนคณะกรรมการและผู้บริหาร

8.3.1 ค่าตอบแทนที่เป็นตัวเงิน

8.3.1.1 ค่าตอบแทนรวมที่เป็นตัวเงินของคณะกรรมการบริษัทในรูปของค่าตอบแทนรายเดือน
และบำเหน็จกรรมการ มีรายละเอียดดังนี้

[]หมายเหตุ : * นายวีรชัย ตันติกุล ได้ยื่นหนังสือลาออกจากการเป็นกรรมการอิสระ
และกรรมการตรวจสอบตั้งแต่วันที่ 24 กุมภาพันธ์ 2552 โดยคณะกรรมการบริษัท ครั้งที่ 1/2552
เมื่อวันที่ 23 กุมภาพันธ์ 2552 ได้มีมติให้ผู้ถือหุ้นพิจารณาเลือกตั้งนางสาวพจนีย์ ธนวรานิช**
เป็นกรรมการอิสระ และกรรมการตรวจสอบ ตั้งแต่วันที่ 24 กุมภาพันธ์ 2552

8.3.1.2 ค่าตอบแทนที่เป็นตัวเงินของผู้บริหารของบริษัทฯ ในรูปของเงินเดือนและโบนัส

[]

2.  การเข้าร่วมอบรมของกรรมการอิสระหลักสูตรใดหลักสูตรหนึ่งตามข้อเสนอแนะของสำนักงานคณะกรรมการ
    ก.ล.ต. ซึ่งจัดโดยสมาคมส่งเสริมสถาบันกรรมการบริษัทไทย (IOD)

[]

  8.3.3ค่าตอบแทนอื่น

  - ไม่มี –

8.4 การกำกับดูแลกิจการ

คณะกรรมการบริษัทได้ให้ความสำคัญอย่างยิ่งกับการบริหาร และดำเนินงาน
โดยยึดมั่นในความซื่อตรง และโปร่งใส
โดยได้ถือปฏิบัติตามแนวทางปฏิบัติสำหรับกรรมการบริษัทจดทะเบียน ( Code of Best
Practices ) ที่ตลาดหลักทรัพย์ฯกำหนดไว้อย่างเคร่งครัด นอกจากนี้
คณะกรรมการบริษัทยังได้มีการกำหนดนโยบายเกี่ยวกับ
การกำกับดูแลกิจการให้สอดคล้องกับแนวทางของตลาดหลักทรัพย์ฯ ทั้งนี้
เพื่อความโปร่งใสในการดำเนินงาน รวมทั้ง เป็นการเพิ่มความเชื่อมั่นให้กับผู้ถือหุ้น , ผู้ลงทุนทั่วไป
และผู้เกี่ยวข้องทุกฝ่าย โดยความมุ่งหวังที่จะยกระดับของ
การกำกับดูแลกิจการที่ดีของบริษัทให้ทัดเทียมกับบริษัทชั้นนำอื่นๆให้ได้ ทั้งนี้
เพื่อผลสัมฤทธิ์สุดท้ายอันได้แก่ การบรรลุถึงเป้าหมายในการดำเนินธุรกิจ
และการเจริญเติบโตอย่างยั่งยืนของบริษัท

8.5 การดูแลเรื่องการใช้ข้อมูลภายใน

8.5.1 บริษัทฯ
ได้มีนโยบายห้ามกรรมการและผู้บริหารในการนำข้อมูลภายในที่มีสาระสำคัญของบริษัทฯ
ซึ่งยังไม่เปิดเผยต่อสาธารณชนไปใช้เพื่อแสวงหาผลประโยชน์ส่วนตัว
ซึ่งรวมถึงการซื้อขายหลักทรัพย์ของบริษัทฯ โดยกรรมการ
ผู้บริหารและพนักงานซึ่งอยู่ในหน่วยงานที่ทราบข้อมูลภายใน
ควรหลีกเลี่ยงหรืองดการซื้อขายหลักทรัพย์ของบริษัทฯ ในช่วงระยะเวลา 1 เดือน
ก่อนการเปิดเผยงบการเงินให้แก่สาธารณชน

8.5.2 บริษัทฯ ได้ดำเนินการแจ้งให้ผู้บริหารฝ่ายต่างๆ
ให้เข้าใจถึงบทบาทหน้าที่ในการถือครองหลักทรัพย์ในบริษัทฯ ของตนเอง คู่สมรส
และบุตรที่ยังไม่บรรลุนิติภาวะ ตลอดจนรายงานการเปลี่ยนแปลงการถือครองหลักทรัพย์ต่อสำนัก
งานคณะกรรมการกำกับหลักทรัพย์และตลาดหลักทรัพย์ ตามมาตรา 59 และบทกำหนดโทษตามมาตรา
275 แห่งพระราชบัญญัติหลักทรัพย์และตลาดหลักทรัพย์ พ.ศ. 2535

ทั้งนี้ บริษัทฯ ยังได้กำหนดโทษสำหรับกรณีที่มีการฝ่าฝืนในการนำข้อมูลภายในของบริษัทฯ ไปใช้เพื่อ
ประโยชน์ส่วนตัวไว้ใน ระเบียบของบริษัทฯ
โดยมีโทษตั้งแต่การตักเตือนด้วยวาจาจนถึงขั้นให้ออกจากงาน

8.6 บุคลากร

ณ วันที่ 31 ธันวาคม 2552 บริษัทฯ และบริษัทย่อย มีพนักงานทั้งสิ้นจำนวน 4,808 คน
(ไม่รวมกรรมการและผู้บริหารตามข้อ 8.1) โดยแบ่งตามสายงานต่างๆ มีรายละเอียด ดังนี้

+-----------------------------+----------------------------------------+
| สายงาน                      | จำนวนพนักงาน (คน)                       |
+-----------------------------+----------------------------------------+
|   สำนักงาน                   |   217                                  |
+-----------------------------+----------------------------------------+
|   ร้านอาหาร                  | 4,023                                  |
+-----------------------------+----------------------------------------+
|   โรงงาน                    |   568                                  |
+-----------------------------+----------------------------------------+
|   รวม                       | 4,097                                  |
+-----------------------------+----------------------------------------+

  ในปี 2552 พนักงานมีผลตอบแทนในรูปของเงินเดือนเพียงอย่างเดียวรวมทั้งสิ้น 473.03
  ล้านบาท

นโยบายในการพัฒนาพนักงาน

กลุ่มบริษัทฯ ให้ความสำคัญกับการพัฒนาความรู้ ความสามารถของพนักงานทุกคน
โดยถือว่าพนักงานทุกคนเป็นส่วนหนึ่งของความสำเร็จของบริษัท ดังนั้น
การพัฒนาบุคลากรจึงเป็นการลงทุนระยะยาวและจะต้องทำอย่างต่อเนื่อง เมื่อบุคลากร
คือทรัพยากรที่สำคัญที่สุดขององค์กร ดังนั้นความจำเป็นของการพัฒนาบุคลากร
ให้มีความสามารถในการประยุกต์ และสังเคราะห์องค์ความรู้ เพื่อใช้ในงานที่ตนรับผิดชอบได้
จึงเป็นส่วนสำคัญในการสร้างความสำเร็จทางธุรกิจ เป้าหมายที่กำหนด
และการเติบโตอย่างต่อเนื่องขององค์กรแบบยั่งยืน

สำหรับปี 2552 การพัฒนาพนักงานยังคงยึดแนวทางการดำเนินการต่อเนื่องจากปี 2551
โดยแบ่งกลุ่มพนักงานสำหรับพัฒนาออกเป็น 3 กลุ่ม ได้แก่ พนักงานกลุ่มร้านอาหาร
พนักงานกลุ่มโรงงาน พนักงานกลุ่มสนับสนุน โดยมีรายละเอียดดังนี้

1. พนักงานกลุ่มร้านอาหาร (Restaurant) บริษัทฯ
ได้จัดให้มีระบบการฝึกอบรมประเภทร้านอาหาร (Restaurant Operation Training
System) โดยมีหลักสูตรต่าง ๆ เพื่ออบรมพนักงานตั้งแต่พนักงานในระดับปฏิบัติการ
ไปจนถึงพนักงานระดับบริหาร รวมทั้งจัดให้มีการฝึกอบรมเฉพาะกิจสำหรับสาขาต่าง ๆ
เพื่อให้การบริการอยู่ในระดับมาตรฐานที่บริษัทฯ ได้กำหนดไว้
ซึ่งระบบการฝึกอบรมประเภทร้านอาหารดังกล่าวนี้ แบ่งเป็น 2 หมวดใหญ่ ๆ ได้แก่

1.1 หลักสูตรสำหรับพนักงาน (Crew Member Training Excellence)
เป็นหลักสูตรสำหรับพนักงานหน้าร้าน เช่น พนักงานเก็บโต๊ะ พนักงานเสิร์ฟ พนักงานเก็บเงิน
พนักงานต้อนรับ เป็นต้น และพนักงานหลังร้าน เช่น พนักงานเตรียมอาหาร พนักงานปรุงอาหาร
พนักงานประกอบอาหาร รวมทั้งหัวหน้ากะ เป็นต้น โดยเนื้อหาในหมวดนี้ส่วนใหญ่เน้นด้านการบริการ
การรักษาความสะอาด และคุณภาพของอาหาร เป็นหลัก

1.2 หลักสูตรสำหรับทีมผู้จัดการร้าน (Management Training Excellence)
เป็นหลักสูตรสำหรับพนักงานระดับหัวหน้า ผู้จัดการร้านฝึกหัด ผู้ช่วยผู้จัดการร้าน ผู้จัดการร้าน
และผู้จัดการเขต เป็นต้น โดยเนื้อหาในหมวดนี้ส่วนใหญ่เน้นด้านการบริหารผลิตภัณฑ์
การบริหารสินค้าคงคลัง การบริหารคน การบริหารเงินสด ความเป็นผู้นำ การวางแผน
การบริหารต้นทุน การบริหารค่าใช้จ่าย รวมทั้งการสร้างยอดขายและกำไร เป็นต้น

2. พนักงานกลุ่มโรงงาน (Manufacturing) เป็นหลักสูตรที่เน้นด้านการผลิต คุณภาพของผลิตภัณฑ์
การลดต้นทุน การเพิ่มผลผลิต และขั้นตอนการทำงาน เป็นต้น ทั้งนี้
เพื่อให้สอดคล้องกับวัตถุประสงค์หลักของโรงงาน ทั้งในด้านการลดต้นทุน การเพิ่มผลผลิต
ระบบคุณภาพ เช่น ระบบISO 9001 : 2008 ระบบ GMP และระบบ HACCP รวมทั้งระบบ
ISO22000:2005 นอกจากนี้ยังมีการฝึกอบรมด้าน Technical Training
และการส่งเสริมพัฒนาทักษะพนักงานด้านอื่น ๆ ที่เป็นหลักสูตรทั่ว ๆ ไป ( Soft Skill ) อีกด้วย

3. พนักงานกลุ่มสนับสนุน (Support) การพัฒนาพนักงานในกลุ่มสนับสนุนต่าง ๆ
นั้นถือว่าเป็นส่วนสำคัญอีกส่วนหนึ่งที่จะทำให้ธุรกิจดำเนินไปได้อย่างราบรื่น
ตามความคาดหวังขององค์การที่จะให้ฝ่ายสนับสนุนเป็นเสมือนหุ้นส่วนทางธุรกิจ (Business
Partners) จะมุ่งเน้นและส่งเสริมการพัฒนาความรู้ความสามารถโดยเรียนรู้จากการปฏิบัติงานจริง
จากการฝึกอบรมภายใน ( In House Training )
และจากคำแนะนำของผู้ที่มีประสบการณ์ในแต่ละสายงาน รวมทั้งการส่งไปอบรมจากสถาบันภายนอก
( Public Training )

นอกจากนี้ บริษัทฯ ได้จัดทำโครงสร้างหลักสูตรไว้ 4 ระดับ เพื่อพัฒนาความรู้
ความสามารถของพนักงานทั้ง 3 กลุ่มให้สอดคล้องกัน ได้แก่

1. หลักสูตรปฐมนิเทศ (Orientation Program) เป็นหลักสูตรสำหรับพนักงานใหม่
เพื่อแนะนำให้รู้จักบริษัทฯ ลักษณะงานหรือข้อมูลอื่น ๆ ที่จำเป็นต่อการปฏิบัติงาน
อีกทั้งช่วยให้พนักงานใหม่ปรับตัวเข้ากับงานและเพื่อนร่วมงานในองค์การ

2. หลักสูตรพัฒนาความรู้ ความสามารถทั่วไป (Corporate Training Program)
เป็นหลักสูตรเพื่อการพัฒนาพนักงานให้สามารถนำความรู้มาใช้ในการปฏิบัติงาน ซึ่งทางบริษัทฯ
อาจจัดอบรมขึ้นภายใน ( In-House Training ) หรือภายนอกบริษัทฯ ( Public Training
) ทั้งนี้เพื่อการพัฒนาความรู้ ทักษะ
ความสามารถของพนักงานให้สามารถปฏิบัติงานได้อย่างมีประสิทธิภาพสูงสุด

3. หลักสูตรพัฒนาความรู้เฉพาะในงาน (Functional Training Program)
เป็นหลักสูตรเพื่อการพัฒนาทักษะ ความสามารถ หรือเทคนิคเฉพาะด้านในงาน เช่น
ความรู้เกี่ยวกับกระบวนการผลิต ความรู้เกี่ยวกับเทคนิคเฉพาะทาง
หรือความรู้ในสายงานวิชาชีพต่าง ๆ เป็นต้น

4. หลักสูตรพัฒนาภาวะผู้นำ (Leadership Development Program)
เป็นหลักสูตรเพื่อการพัฒนาศักยภาพด้านภาวะผู้นำของผู้บริหารในองค์การ

ในปี 2552 กลุ่มบริษัท ฯ ใช้งบประมาณในการพัฒนาพนักงานจำนวน 3.2 ล้านบาท

นโยบายด้านสวัสดิการ

บริษัทฯ มีความเชื่อมั่นว่าการบริหารงานของบริษัทฯ
จะสำเร็จลุล่วงไปได้ด้วยดีก็เพราะพนักงานที่มีความรู้ความสามารถและมีแรงจูงใจที่ดีในการทำงาน
มีความมั่นคงและมีสวัสดิการที่ดีให้กับพนักงาน
ในอันที่จะธำรงรักษาพนักงานที่มีความรู้ความสามารถให้ปฏิบัติงานอย่างมีประสิทธิภาพสูงสุด
และเพื่อคุณภาพชีวิตที่ดีของพนักงานทุกคน บริษัทฯจึงมีนโยบายด้านสวัสดิการ ดังนี้

1.  พนักงานทุกคนจะได้รับการปฏิบัติอย่างเป็นธรรมและสมศักดิ์ศรีในฐานะเป็นส่วนหนึ่งของบริษัทฯ

2.  บริษัทฯจะปรับปรุงสภาพแวดล้อมภายในให้มีความเป็นระเบียบ เรียบร้อย สบายตา น่าอยู่
    อย่างสม่ำเสมอ

3.  บริษัทฯ จะจัดระบบการให้บริการด้านโรงอาหารที่ถูกสุขลักษณะ จัดห้องน้ำสะอาด
    จัดบริการรถรับส่งที่มีความปลอดภัยเพียงพอ
    และจัดห้องพยาบาลที่มีประสิทธิภาพถูกต้องตามกฎหมาย

4.  บริษัทฯจะกำหนดค่าตอบแทนและสวัสดิการให้กับพนักงานด้วยความเหมาะสมเป็นธรรมอย่างทั่วถึง

5.  บริษัทฯจะส่งเสริมให้พนักงานได้รับรู้ข้อมูลข่าวอย่างสม่ำเสมอ

6.  บริษัทฯจะจัดระบบอุปกรณ์สำนักงาน โทรศัพท์ โทรสาร
    ที่ทันสมัยเพื่อให้เกิดประสิทธิภาพในการใช้งานสูงสุด

นโยบายด้านความปลอดภัยอาชีวอนามัยและสภาพแวดล้อมในการทำงาน

พนักงานถือเป็นทรัพยากรอันมีค่ายิ่งและมีความสำคัญต่อบริษัทฯ ด้วยเหตุนี้บริษัทฯ
จึงมีการดำเนินการด้านความปลอดภัยอาชีวอนามัยและสภาพแวดล้อมในการทำงาน
โดยกำหนดเป็นนโยบาย ดังนี้

1.  ความปลอดภัยในการทำงานถือเป็นหน้าที่ของพนักงานทุกคน

2.  บริษัทฯ จะสนับสนุนให้มีการปรับปรุงสภาพการทำงาน เพื่อความปลอดภัยของทุกคน

3.  บริษัทฯ จะสนับสนุนให้มีกิจกรรมเกี่ยวกับความปลอดภัยในการทำงาน

4.  ผู้บังคับบัญชาทุกระดับจะต้องกระทำตนให้เป็นแบบอย่างที่ดีในการปฏิบัติตามระเบียบข้อบังคับเกี่ยวกับความปลอดภัยในการทำงาน

5.  พนักงานทุกคนต้องคำนึงถึงความปลอดภัยของตนเองและเพื่อนร่วมงานตลอดจนทรัพย์สินของบริษัทฯ
    เป็นสำคัญ ตลอดเวลาที่ปฏิบัติงาน

6.  พนักงานทุกคนต้องให้ความร่วมมือต่อมาตรการด้านความปลอดภัยอาชีวอนามัยและสภาพแวดล้อมในการทำงานของบริษัทฯ

นโยบายทางด้านทรัพยากรบุคคล

บริษัทฯ มีความเชื่อมั่นว่าการบริหารงานของบริษัทฯ
จะดำเนินการและสำเร็จลุล่วงไปด้วยดีก็เพราะบริษัทฯ มีพนักงานที่มีความรู้ ความสามารถ มีทักษะ
ขีดความสามารถและแรงจูงใจที่ดีในการทำงาน ดังนั้น บริษัทฯ จะยึดหลักคุณธรรม
ความมีระเบียบวินัย
ความสามัคคีและความเข้าใจอันดีในหมู่พนักงานมาเป็นจุดมุ่งหมายในการบริหารทรัพยากรมนุษย์
เพื่อธำรงไว้ซึ่งพนักงานที่มีทักษะ ความรู้ความสามารถรวมถึงมีแรงจูงใจในการทำงานและใช้ความรู้
ความสามารถของตนปฏิบัติงานให้เกิดประสิทธิภาพและประสิทธิผลสูงสุด นอกจากนี้
เพื่อให้วัตถุประสงค์ดังกล่าวบรรลุผล บริษัทฯ
จึงกำหนดนโยบายเพื่อเป็นแนวทางในการบริหารทรัพยากรมนุษย์ไว้ดังนี้

  1) พนักงานทุกคนจะได้รับการปฏิบัติอย่างเป็นธรรมและสมศักดิ์ศรีในฐานะเป็นส่วนหนึ่งของบริษัทฯ

  2) การคัดเลือกบุคคลเพื่อว่าจ้างให้ดำรงตำแหน่งต่างๆ การโอนย้ายสับเปลี่ยนหน้าที่ บริษัทฯ
  จะกระทำด้วยความเป็นธรรม โดยคำนึงถึงคุณสมบัติของแต่ละตำแหน่งงานเป็นสำคัญ

  3) บริษัทฯ จะให้การสนับสนุนและพัฒนาพนักงานอย่างต่อเนื่อง

  4) บริษัทฯ
  จะกำหนดค่าตอบแทนแก่พนักงานด้วยความเป็นธรรมตามความเหมาะสมของสภาพและลักษณะงาน
  ผลการปฏิบัติงานประกอบกับความสามารถในการจ่ายของบริษัทฯ

  5) บริษัทฯ จะส่งเสริมให้พนักงานได้รับข้อมูลข่าวสารที่เกี่ยวข้องอยู่เสมอตามโอกาสอันสมควร
      

นโยบายทางด้านธุรการ

บริษัทฯ มุ่งเน้นที่จะสร้างทัศนียภาพ สภาพแวดล้อมภายให้เป็นที่น่าอยู่
เป็นที่น่าทำงานสำหรับพนักงานทุกคน เพื่อสร้างขวัญกำลังใจที่ดีมีความปลอดภัย
และสุขลักษณะที่ดีในการทำงานเพราะบริษัทฯ เชื่อมั่นว่า สภาพแวดล้อมภายในนอกที่น่าทำงาน
จะส่งผลที่ดีในด้านความรู้สึกที่ทุกคนอยากมาทำงาน เพื่อให้เกิดผลิตผลกับองค์การดังนั้น
เพื่อให้วัตถุประสงค์ดังกล่าวบรรลุผล บริษัทฯ
จึงกำหนดนโยบายเพื่อเป็นแนวทางในการบริหารจัดการด้านธุรการทั้งภายใน ภายนอกไว้ดังนี้

  1) ปรับปรุงสภาพแวดล้อมภายในให้มีความเป็นระเบียบ เรียบร้อย สบายตา น่าอยู่
  ตามความเหมาะสม

  2) จัดระบบการให้บริการด้านโรงอาหารที่ถูกสุขลักษณะ
  ให้บริการด้านการรักษาความปลอดภัยและล็อคเกอร์อย่างมีมาตรฐาน ห้องน้ำสะอาด
  รถรับส่งที่ปลอดภัยเพียงพอ ห้องพยาบาลที่ถูกต้องตามกฎหมาย

  3) จัดระบบควบคุมการใช้อุปกรณ์สำนักงาน โทรศัพท์ โทรสาร
  เพื่อให้เกิดประสิทธิภาพในการใช้งานสูงสุด

  4) สร้างความสัมพันธ์ที่ดีกับหน่วยงานข้างนอกและลูกค้าผู้มาติดต่อ
  รวมทั้งสร้างรัฐกิจสัมพันธ์ที่ดีถูกต้องตามกฎหมาย

  5) บริษัทฯ จะส่งเสริมให้พนักงานได้รับข่าวสารที่เกี่ยวข้องอยู่เสมอตามโอกาสอันสมควร